**6. ODLUKA O DONOŠENJU KRAJOBRAZNE OSNOVE**

Na 18. sjednici koja je bila održana 30.10.2018.g. imali smo prezentaciju ovog dokumenta, koji je od strane svih vijećnika doživio pohvalu što se tiče analitičkog pristupa i davanju jasnih smjernica u pogledu očuvanja ovog jedinog značajnog krajobraza koji je strateški važan ne samo za Labinštinu nego i za cijelu regiju.

Nacrt krajobrazne osnove bio je na javnom savjetovanju od 30.10. do 30.11. prošle godine.

Ova krajobrazna osnova je kao dokument nastala temeljem Odluka o izradi urbanističkog plana uređenja TRP-a Ptlog 1 i Prtlog 2 koje su usvojene na Vijeću, krajem 2016.g.

Navodim prvi razlog radi kojeg ću biti PROTIV donošenja Odluke o usvajanju ovog dokumenta:

1. Odluka o izradi izmjena i dopuna PPU Grada Labina iz 2016.  je prestala važiti po sili zakona.

Odluke temeljem kojih je izrađen ovaj dokument su prestale važiti krajem 2018.g.

* **Zamolila bih gospođu. Anamariju Lukšić da kratko obrazloži razloge prestanka važenja svih navedenih Odluka**

Drugi razlozi koji potvrđuju da budem PROTIV ove Odluke, je kao što smo naveli u našim komentarima (od strane Kluba Nezavisni Zajedno). Sada se još jasnije može predočiti redoslijed aktivnosti koje se nisu desile a koje su trebale biti usvojene prije izmjena prostornih planova i izrade urbanističkih planova.

Drugi razlog:

1. Grad Labin bi trebao pristupiti izradi Plana upravljanja zaštićenim područjem koji bi jasno odredio namjenu i korištenje ovog zaštićenog područja.
* **Ujedno upućujem upit gđi. Lukšić, da li će se ići u realizaciju i izradu ovog Plana?**

Za veliku većinu komentara od strane građana, čiji se prijedlozi nisu prihvatili zbog toga što se odnose tj. obraćaju Naručitelju (GRAD LABIN), potvrđuje našu konstataciju o ovom retroaktivnom donošenju Odluke ukoliko ista bude prihvaćena.

Posebno naglašavam i ističem komentare GI Volim Prtlog koja je do u detalje specificirala ovaj dokument, s time da su neke od njihovih primjedbi i komentara prihvaćeni. Izdvojiti ću samo jedan komentar: *''Smatramo da Krajobrazna osnova ne može donijeti potpune smjernice jer je temeljena samo na dostupnim podacima, a novijih elaborata od 1973. nije bilo kako je rečeno i na sjednici Gradskog vijeća Grada Labina, a ne postoji ni Plan upravljanja zaštićenim prostorom.''*

I za kraj, pitam zbog čega je ovo jedino savjetovanje čije se komentare građana moglo vidjeti tek nakon obrade istih, a ne prije kako je to bilo do sada. Jer ovo je korak nazad, s obzirom na transparentnost. Naročito zato što u tako kratkom roku moramo pročitati sve komentare građana, barem mi koji smo u službi interesa i prava građana radi kojih smo ovdje.